proxectonos/corpus_dominio_legal_administrativo_tmp huggingface dataset:
DELEGACIÓN DE COMPETENCIAS
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 22/06/2022)

Expediente: 1137/2022 Procedemento: Solicitude para a celebración de Matrimonio Civil. Asunto: Autorización de Vodas Civís. Unidade Xestora: Secretaría Documento: Anuncio da Alcadìa Támite: Anuncio de delegacións da presidencia en actos de vodas Civís. Por Resolucións da alcaldía data 26/11/2021, vense de delegar as seguintes atribucións: -Delegar a presidencia do acto da voda civil que se celebrarà o dia 26 de xuño de 2022 ás 12 horas no concelleiro D. Xoan Carlos Montes Bugarin. O que se fai público en virtude do disposto no art.44.2 do Real Decreto 2568/86 do 28 de Novembro. DOCUMENTO ASINADO ELECTRONICAMENTE A MARXE.
APROBACIÓN INICIAL DO EXPEDIENTE DE MODIFICACIÓN DE CRÉDITOS 4/2022 (EXPEDIENTE 212/2022) NA MODALIDADE DE SUPLEMENTO DE CRÉDITO FINANCIADO CON CARGO AO REMANENTE LÍQUIDO DE TESOURERÍA
ADMINISTRACIÓN LOCAL — Municipal — Agolada (Presupostos e cadros de persoal, 23/05/2022)

O Pleno deste Concello, en sesión ordinaria celebrada o día 16 de maio de 2022, acordou a aprobación inicial do expediente de modificación de créditos 4/2022 (expediente 212/2022) na modalidade de suplemento de crédito financiado con cargo ao remanente líquido de tesourería, o que se publica aos efectos do artigo 169.1, por remisión do 177.2, do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. O citado acordo plenario quedará elevado automáticamente a definitivo de non presentarse reclamación algunha no prazo de exposición ao público. Agolada, 18 de maio de 2022.- O Alcalde, Luis Calvo Miguélez
APROBACIÓN PROVISIONAL DA MODIFICACIÓN DA ORDENANZA FISCAL REGULADORA DO IMPOSTO SOBRE O INCREMENTO DO VALOR DOS TERREOS DE NATUREZA URBANA.
ADMINISTRACIÓN LOCAL — Municipal — Grove, O (Ordenanzas e Regulamentos, 01/04/2022)

O Pleno deste Concello, en sesión celebrada o 28.03.2022, acordou a aprobación provisional da modificación da Ordenanza fiscal reguladora do imposto sobre o incremento do valor dos terreos de natureza urbana, para adaptala ao Real Decreto-lei 26/2021, de 8 de novembro. En cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar dende o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar o expediente e presentar as reclamacións que estimen oportunas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello. Se transcorrido dito prazo non se presentaran reclamacións, considerarase aprobado definitivamente o devandito acordo. O Alcalde: Jose Cacabelos Rico.
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN RELATIVO Á TAXA POLA PRESTACIÓN DOS SERVIZOS DE AXUDA NO FOGAR, MODALIDADE LIBRE CONCORRENCIA (SAF) CORRESPONDENTE Ó MES DE ABRIL DO EXERCICIO TRIBUTARIO 2022
ADMINISTRACIÓN LOCAL — Municipal — Guarda, A (Recadación, 30/06/2022)

A Presidencia desta Corporación, mediante resolución núm.2022-0991, de 23 de xuño de 2022, aprobou o padrón da taxa pola prestación do servizos de axuda no fogar (saf) na modalidade de libre concorrencia correspondente ó mes de abril do exercicio tributario 2022 do Concello da Guarda. A dita resolución é definitiva en vía administrativa. O padrón fiscal exporase ao público no departamento de tesourería municipal durante o prazo de duración do período voluntario de cobranza para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós contribuíntes afectados que o período voluntario de cobranza da taxa pola prestación dos servizos de axuda no fogar (saf) na modalidade de libre concorrencia correspondente ó mes de marzo do exercicio tributario 2022 do Concello da Guarda será do día 23 de xuño ao día 23 de agosto de 2022, ámbalas dúas datas inclusive. A data de cargo en conta dos recibos domiciliados será o día 30 de xuño de 2022. O imposto deberá satisfacerse a través das seguintes entidades bancarias: ABANCA BBVA BANCO SANTANDER CAIXABANK BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde Antonio Lomba Baz Documento asinado dixitalmente á marxe
SAF XANEIRO 2022
ADMINISTRACIÓN LOCAL — Municipal — Estrada, A (Recadación, 22/02/2022)

Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 15/2/22 ao 15/4/2022, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde, (Documento asinado electronicamente á marxe)
DH. W36.86357, DANIEL COSTA BARCALA, SOLICITUDE DE AUTORIZACIÓN DE OBRAS PARA VIVENDA UNIFAMILIAR NO LUGAR DE CEA, CONCELLO DE VILAGARCÍA DE AROUSA
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 02/08/2022)

Seikou Dequidt Barrada solicita de Augas de Galicia co CIF: Q1500378C, a autorización de obras, na parroquia de Cea (San Pedro), Concello de Vilagarcía de Arousa (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.86357 As obras solicitadas consisten nunha vivenda unifamiliar planta baixa (372,73 m2), galpón (59,56 m²) e piscina nas parcelas 1966609NH2116N0001AS, 1966611NH2116N0001WS, 1966612NH2116N0001AS, 1966613NH2116N0001BS, 1966614NH2116N0001YS e 1966618NH2116N0001LS, na rúa Espiñeros, San Pedro de Cea, Vilagarcía de Arousa (Pontevedra), zona de policía río do Con. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no concello de Vilagarcía de Arousa ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe de negociado – Galla Gini Bologa. Mairena Rilo Collado.-(Sinatura dixital).
APROBACIÓN INICIAL DA MODIFICACIÓN DE CRÉDITO Nº 1/2022
ADMINISTRACIÓN LOCAL — Municipal — Entidade Local Menor de Camposancos (Presupostos e cadros de persoal, 11/02/2022)

Expediente: Modificación de crédito nº 1/2022 (Expediente nº 05/2022) na modalidade de crédito extraordinario. Trámite: Anuncio aprobación inicial A Xunta Veciñal da Entidade Local Menor de Camposancos, na sesión celebrada o día 26 de xaneiro de 2022, aprobou inicialmente o expediente administrativo de modificación de crédito 1/2022 na modalidade de crédito extraordinario con cargo ó remanente líquido de tesourería para gastos xerais, por un importe de 105.000,00 euros, dentro do orzamento prorrogado da Entidade Local Menor. De conformidade co artigo 177 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante a Xunta Veciñal. De non presentarse reclamacións durante o prazo de exposición ao público considerarase definitivamente aprobado; en caso contrario, a Xunta Veciñal disporá dun prazo dun mes para resolvelas. En Camposancos, O PRESIDENTE EN FUNCIÓNS Fiona Briscoe Almale Documento asinado electrónicamente á marxe.
CONVOCATORIA DUNHA BOLSA DE EMPREGO DE OPERARIOS/AS DE LIMPEZA DE INSTALACIÓNS MUNICIPAIS
ADMINISTRACIÓN LOCAL — Municipal — Mos (Bolsas de emprego, 26/05/2022)

Logo de aprobar en Xunta de Goberno Local de data 03/05/2022, as bases e a convocatoria DUNHA BOLSA DE EMPREGO DE OPERARIOS/AS DE LIMPEZA. Ábrese o prazo de presentación de solicitudes, que será de 10 días hábiles a contar desde o día seguinte á publicación deste anuncio no Boletín oficial da Provincia. Os sucesivos anuncios desta convocatoria, cando procedan de conformidade coas bases, publicaranse na sede electrónica deste Concello [http://mos.sedelectronica. gal] [e, de forma potestativa, na páxina web do Concello de Mos [http://mos.es], para maior difusión].
RESOLUCIÓN SOBRE ADMISIÓN E PRÁCTICA DAS PROBAS PROPOSTAS Ó EXPEDIENTE DE INVESTIGACIÓN DA TITULARIDADE PÚBLICA MUNICIPAL DO CAMIÑO BREADOURO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 09/11/2022)

EXPEDIENTE: 21047-240 TIPO EXPTE: EXPTE INVESTIGACION CM BREADOURO De conformidade co disposto no artigo 44 da Lei 39/2015. de 2 de outubro, do Procedemento Administrativo Común das Administracións Públicas despois de non resultar posible practicar a notificación persoal á interesada no lugar indicado como enderezo a efectos de notificación, emprázase á interesada que se sinala para ser notificada por comparecencia no seguinte expediente, Nº expediente Interesado 21047-240 DNA ALEJANDRO JOAQUIN MILLET VILLALTA Acto a notificar Resolución da admisión e práctica de proba (28 outubro 2022) A comparecencia deberá efectuarse perante o órgano de tramitación na Oficina de Patrimonio do Concello de Vigo, Prazo do Rei, s/n en horario de 09 a 13.30 horas de luns a venres. Transcorrido un prazo de DEZ días sen se efectuar a comparecencia, a notificación entenderase producida dende o día seguinte ó do vencemento do prazo sinalado para comparecer. No presente procedemento de investigación tense acordado, por Resolución da Concelleira Delegada de Patrimonio do 4/11/2022, a suspensión do prazo máximo de resolución e notificación, dende a presente data de publicación ata o cumprimento do prazo extraordinario de cinco días outorgado na resolución a notificar. Vigo, data segundo sinatura electrónica O Xefe do Servizo de Patrimonio, Eduardo Isidro Endres Gilmet Conforme, a Carolina Adriana Lligadas Grygiel e Territorial, Sopio Lovillo Nwadike A Concelleira Delegada de Patrimonio, Elena Espinosa Mangana
EXPOSICIÓN PÚBLICA DO PADRÓN DAS TAXAS POLOS SERVIZOS DE SUBMINISTRACIÓN DE AUGA, CANON DA AUGA, SANEAMENTO E DEPURACIÓN CORRESPONDENTE AO 2º TRIMESTRE DE 2022
ADMINISTRACIÓN LOCAL — Municipal — Sanxenxo (Recadación, 08/09/2022)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, canon da auga, saneamento e depuración correspondente ao 2º TRIMESTRE DE 2022, o citado padrón estará a disposición do publico durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa Alexandre Bóveda, 10 (Edificio Condesa P2) de Sanxenxo, en horario de 9:00 a 13:00 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 28 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:00 horas, de luns a venres. Transcorrido o período voluntario de pago establecido, ata o 04 de outubro de 2022, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Sanxenxo, A ALCALDESA ACCIDENTAL, María Deza Martínez (asinado electrónicamente)
DH. W36.84576. SOLICITUDE DE JOSÉ MANUEL MOREIRA GARCÍA DE AUTORIZACIÓN OBRA VIVENDA UNIFAMILIAR EN COVELO, A LAMA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 30/05/2022)

As obras solicitadas consisten na construción de vivenda unifamiliar de planta baixa e 224,95 m² de superficie total construída, con cimentación de formigón, estrutura de muros de fábrica, cuberta inclinada e máis actuacións de urbanización interior da parcela de referencia catastral 36025A019005800000GT, en zona de policía e a unha distancia de 78,25 m do leito dun regato Innominado (IDCURSO=950140078632), no lugar de Laxedo, parroquia de San Sebastián de Covelo, concello da Lama O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lama (A) ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial – Alberto Bosquet Herreros (Sinatura dixital)
NOMEAMENTO DE PERSOAL FUNCIONARIO INTERINO
ADMINISTRACIÓN LOCAL — Municipal — Moaña (Persoal, oposicións, 14/02/2022)

Na Resolución de Alcaldía 2021-1146, do 17 de decembro de 2021, a alcaldesa nomeou como persoal funcionario interino desta Corporación na escala básica de administración xeral, subescala de xestión, denominación: técnico de intervención, integrada no grupo A, subgrupo A2 a: O que se fai público segundo o establecido na antedita Resolución de Alcaldía. Moaña, 4 de febreiro de 2022.—A alcaldesa, Leticia Santos Paz
EXPOSICIÓN AO PÚBLICO DA CONTA XERAL DO ORZAMENTO DE 2021
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 27/06/2022)

Por medio do presente, e segundo o establecido no art.212 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, exponse o público, por espazo de quince días, a conta xeral do orzamento de 2021 para que durante este prazo e oito días máis, os interesados poidan presenta-las reclamacións, reparos ou observacións que estimen oportunas. Mondariz Balneario, a 20 de xuño de 2022. O alcalde. Abdeslem Crowther Rubin
DELEGACIÓN NA CONCELLEIRA Mª ISABEL FOLE TRIGO PARA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Cambados (Outros documentos, notificacións e informacións públicas, 19/07/2022)

Debendo celebrarse voda civil, o día 12 de xullo, ás 14’00 horas, polos contraentes REZA MAZOUZ OSTAL. (DNI 76868759E) e SONIA ALEXANDRA ROLLAND MELTZER. (DNI 53168077N), e toda vez que o artigo 51 do Código Civil, en concordancia co artigo 43 do Real Decreto 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, establece, o primeiro, a competencia para autorizar matrimonios civís do Alcalde, ou Concelleiro en quen delegue, e o segundo a atribución da Alcaldía de dispoñer delegacións especiais para cometidos específicos en calquera Concelleiro, anque non pertenza á Xunta de Goberno Local, é polo que, en base ó exposto, pola presente teño a ben, 1º.- Delegar na Concelleira da Corporación de Cambados Dona VERONICA NOEMI LABORY MASLOV, para que o día 12 de xullo do ano 2.022, actúe, por delegación desta Alcaldía, na voda civil a celebrar nesta Casa Consistorial, ás 14’00 horas, entre os contraentes G. G. D. (DNI 76868759E) e SONIA ALEXANDRA ROLLAND MELTZER. (DNI 53168077N); e, 2º.- Que da presente Resolución se dea conta á Sra. Concelleira-Delegada e aos contraentes, para o seu coñecemento e oportunos efectos, remitíndose asi mesmo copia da presente Resolución, xunto co testemuño da realización da voda ó Sr. Xuiz-Encargado do Rexistro Civil de Cambados, para o seu coñecemento e efectos procedentes.3º.- A presente resolución terá efectos dende o momento da súa sinatura, sen prexuízo da súa publicación no BOPPO. DOCUMENTO ASINADO ELECTRÓNICAMENTE.
APROBACIÓN PADRÓN FISCAL DA TAXA POLA PRESTACIÓN DO SERVIZO DE AXUDA NO FOGAR EN LIBRE CONCORRENCIA E DEPENDENCIA CORRESPONDENTE AO MES DECEMBRO DE 2021
ADMINISTRACIÓN LOCAL — Municipal — Forcarei (Recadación, 13/09/2022)

Mediante Decreto de Alcaldía de data 18 de agosto de 2022 aprobouse o padrón fiscal de taxa pola prestación do servizo de axuda no fogar en libre concorrencia e dependencia correspondente ao mes de decembro de 2021, por importe de 1.387,76.-€ e 3.843,05.-€ respectivamente, o cal se expón ao público para a súa notificación colectiva dacordo co establecido no artigo 102.3 de Lei 58/2003 de 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a éste, os contribuintes e, en xeral, os interesados, poderán interpor os seguintes recursos: 1.- Reposición, perante a Alcaldía deste Concello, no prazo dun mes contado desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición se non o fose.3.- Poderá interporse calquera outro recurso que os interesados consideren oportuno. O Alcalde en funcións. (Documento asinado eletrónicamente)
RELACIÓN PROVISIONAL DE PERSOAS ASPIRANTES ADMITIDAS E EXCLUÍDAS DO PROCESO SELECTIVO DUNHA PRAZA DE ARQUITECTO/A, ENCADRADA NA ESCALA DE ADMINISTRACIÓN ESPECIAL, SUBESCALA TÉCNICA, CLASE SUPERIOR CORRESPONDENTE Á CONVOCATORIA (CE2021N)
ADMINISTRACIÓN LOCAL — Provincial — Deputación Provincial (Persoal, oposicións, 28/03/2022)

Expediente 2021060059 Asunto Relación provisional de persoas aspirantes admitidas e excluidas do proceso selectivo dunha praza de arquitecto/a, encadrada na escala de Administración especial, subescala técnica, clase superior correspondente á convocatoria Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos, oferta do ano 2018 (CE2021N) Trámite Aprobación da relación provisional de persoas aspirantes admitidas e excluídas O deputado delegado en mate ria de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.234, 2 de decembro de 2021, correspondente á convocatoria Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos, oferta do ano 2018 (CE2021N), RESOLVO aprobar a lista provisional de persoas aspirantes admitidas e excluídas no proceso de selección dunha praza de Arquitecto/a, encadrada na escala de Administración especial, subescala técnica, clase superior, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO, sede electrónica (https://sede.depo. gal/), e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, conta dos a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, na sede electrónica (https://sede.depo. gal/) e no taboleiro de anuncios do Pazo provincial. Asinado dixitalmente á marxe
APROBACIÓN INICIAL EXPEDIENTE DE MODIFICACIÓN DE CRÉDITO FINANCIADO CON REMANENTE LÍQUIDO DE TESOURERÍA. EXPEDIENTE 1152/2022
ADMINISTRACIÓN LOCAL — Municipal — Forcarei (Presupostos e cadros de persoal, 17/11/2022)

O Pleno do Concello de Forcarei, en sesión extraordinaria celebrada o día 10 de novembro de 2022, acordou a aprobación inicial do expediente de modificación de crédito na modalidade de suplemento de crédito dentro do actual orzamento de 2022 (que é o prorrogado do 2019), financiado con cargo o remanente líquido de Tesourería para gastos xerais. De acordo co disposto no artigo 169.1, por remisión do 177.2, do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese o expediente a información pública por un prazo de quince días, a contar dende o día seguinte á publicación deste anuncio no Boletín Oficial da Provincia. Durante o dito prazo, poderá ser examinado por calquera persoa interesada nas dependencias municipais para que se formulen as alegacións que se estimen pertinentes. Así mesmo, estará a disposición das persoas interesadas na sede electrónica deste Concello (http: forcarei. sedelectronica. gal). Se transcorrido o devandito prazo non se presentaron alegacións, considerarase aprobado definitivamente o devandito acordo. A Alcaldesa Asdo.: Verónica Pichel Guisande DOCUMENTO ASINADO ELECTRONICAMENTE SEGUNDO OS DATOS QUE FIGURAN NA MARXE
IN407A 2021/23-4 UFD DISTRIBUCIÓN ELECTRICIDAD, S. A., LEVANTAMENTO DAS ACTAS PREVIAS Á OCUPACIÓN DOS BENS E DEREITOS AFECTADOS POLA INSTALACIÓN ELÉCTRICA DENOMINADA LMTS CT CAMIÑO FIGUEIRAS, NO CONCELLO DE VIGO
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 04/03/2022)

A instalación denominada LMTS CT Camiño Figueiras, no concello de Vigo, foi declarada de utilidade pública mediante resolución do 27 de abril de 2021, da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa UFD Distribución Electricidad, S. A. Segundo o disposto no artigo 52 da Lei de expropiación forzosa e no art.56.1 da Lei24/2013, do 26 de decembro, do sector eléctrico, comunícase que o día 29 de abril de 2022, a partir das 12 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de Vigo. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Cando as persoas propietarias ou titulares de dereitos sobre os predios afectados sexan descoñecidos ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, de acordo co artigo 44 da Lei 39/2015, de 1 de outubro, do procedemento administrativo común das administracións públicas, publicarase un anuncio no taboleiro de edictos único (TEU) do Boletín Oficial del Estado. Vigo, 7 de febreiro de 2022 O xefe territorial de Pontevedra Yussef Shady Goyena Chereja
APROBACIÓN DEFINITIVA ANEXO INVESTIMENTOS
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 20/12/2022)

O Pleno do Concello de Cerdedo- Cotobade en sesión extraordinaria urxente celebrada o día 17 de novembro de 2022 aprobou inicialmente o expediente de modificación do Anexo de Investimentos do orzamento para o exercizo 2022, publicándose no Boletín Oficial da Provincia de Pontevedra número 223 de data de 22 de Novembro de 2022. Transcorrido o prazo de exposición ao público sen presentárense reclamacións contra o acordo de aprobación inicial, consíderase definitivamente aprobado, elevándose a definitivo o acordo plenario adoptado en sesión extraordinaria urxente de data de 2 de novembro de 2022 de conformidade co disposto no artigo 169 do Real Decreto Legislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. En cumprimento do disposto no artigo 169.3 e 177.2 do do Real Decreto Legislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e os artigos 20 e 38 do Real Decreto 500/1990, de 20 de abril procédese a publicar o Anexo de investimentos do Orzamento do Concello de Cerdedo-Cotobade (Pontevedra) do vixente exercizo 2022, co seguinte detalle: En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación definitiva poderáse interpor directamente recurso contencioso administrativo na forma e prazos que establecen as normas de dita xurisdicción. O que se fai público para xeral coñecemento e efectos. En Cerdedo -Cotobade a 16 de decembro de 2022 (Asinado dixitalmente na data reflectida ao marxe) O Alcalde Asdo. Jorge Cubela López
APROBACIÓN INICIAL DA MODIFICACIÓN DE CRÉDITO Nº 2/2022 (1 CEXT-SUP/2022)
ADMINISTRACIÓN LOCAL — Municipal — Pontevedra (Presupostos e cadros de persoal, 03/06/2022)

O Pleno da Corporación na sesión ordinaria celebrada o día 26.05.2022, aprobou inicialmente o expediente de modificación de crédito nº 2/2022 (1 CEXT-SUP/2022), mediante crédito extraordinario e suplemento de crédito, por un importe total de 11.274.091.33.- €. de acordo ao seguinte detalle: O expediente exponse ao público nas oficinas de Intervención e Xestión Orzamentaria deste Concello durante o prazo de quince días hábiles, contados a partir do seguinte ao da inserción deste anuncio no Boletín Oficial da Provincia. Así mesmo exporase no Taboleiro de edictos do Concello. Durante este prazo os interesados poderán examinar o expediente e presentar as reclamacións que teñan por convenientes ante o Pleno da Corporación. Así mesmo, e de acordo co artigo 7 c) d) e e) da Lei 19/2013 (en relación co 5.4 da mesma norma) unha vez aprobada inicialmente a modificación de crédito haberá de publicarse o seu texto na sede electrónica do Concello (sede. pontevedra. gal), no apartado de transparencia, xunto coas súas correspondentes memorias xustificativas e informes, manténdose esta publicación en tanto dure o prazo de alegacións anteriormente exposto. Esta modificación orzamentaria 2/2022 (1 CEXT-SUP/2022), considerarase definitivamente aprobada se durante o citado prazo non se tiveran presentado reclamacións; en caso contrario, o Pleno disporá do prazo dun mes para resolvelas. Entrará en vigor unha vez publicado o resume por capítulos resultante, e remitidas copias á Comunidade Autónoma e á dependencia correspondente do Ministerio de Facenda. Isto de conformidade co establecido nos artigos 169 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, así como nos artigos 20 e 38.2 do Real Decreto 500/1990, do 20 de abril. O que se fai público para xeral coñecemento e efectos. Pontevedra, ao día da data. O Secretario,
DH. A36.51407 CCUU TRAÍDA DE AUGAS DE STA. Mª DE PONTE SAMPAIO, SOLICITUDE DE MODIFICACIÓN DA CONCESIÓN DUN CAUDAL DE AUGA, NOS LUGARES DE CANICOUVA E O VILAR, CONCELLO DE PONTEVEDRA
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 06/07/2022)

Este anuncio ten por obxecto abrir a regulamentaria información pública que prescribe o art.144 do Regulamento do dominio público hidráulico. SOLICITANTE: CCUU de Traída de Augas de Santa María de Ponte Sampaio CAUDAL: 112 067,00 m3/ano DESTINO: abastecemento ORIXE: captación do río Ulló (ref. catastral 36900A408091010000FJ) e dous (2) mananciais situados na parc.675 do pol.411 do catastro de Pontevedra LUGAR: A Canicouva e O Vilar PARROQUIA: A Canicouva e Ponte Sampaio CONCELLO: Pontevedra A modificación da concesión consistiu na captación de dous mananciais e nova captación do río Ulló. Solicitan ademais aumento do caudal e modificación do destino de uso doméstico a abastecemento de poboación. A auga dos mananciais cáptase en arquetas aros formigón e reúnese coa procedente da captación do río Ulló xa autorizada na concesión orixinal para conducila a depósitos na parc.459 do pol.414. Dende a nova captación do río Ulló, consistente en tubo instalado no leito, condúcese a auga a arqueta aros formigón na parc.1561 do pol.408. Dende esta arqueta bombéase a auga ata o depósito cando é preciso de xeito complementario ao resto das captacións. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
APROBACIÓN INICIAL DO EXPEDIENTE DE EXPROPIACIÓN E PROXECTO DE “MELLORA DA SEGURANZA VIARA E SENDA PEONIL NA EP 2106 A RAMALLOSA- PARADA, DENDE O PQ 3+200 AO PQ 4+195 (NIGRAN)”
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 11/08/2022)

O Pleno da Deputación Provincial de Pontevedra na sesión que tivo lugar o día 29 de xullo de 2022 adoptou, entre outros, o seguinte acordo: Primeiro.- Aprobar inicialmente o proxecto construtivo de “Mellora da seguridade viaria e senda peonil na EP 2106 A Ramallosa- Parada, desde o PQ 3+200 ao PQ 4+195. Concello de Nigrán”, cun orzamento de licitación de 973.023,39 € e de expropiacións de 15.610,86 €. Segundo.- Expoñer ao público o proxecto construtivo por medio de anuncio no Boletín Oficial da Provincia e na sede electrónica da Deputación, para os efectos de reclamacións polo prazo de vinte días hábiles, entendéndose definitivamente aprobado de non producirse estas con a implícita declaración de utilidade pública da obra e da declaración da urxente ocupación dos bens e dereitos afectados por esta. Terceiro.- Aprobar a relación de bens e dereitos afectados pola expropiación e a tramitación do procedemento de expropiación. Cuarto.- Expoñer ao público a relación de bens e dereitos afectados pola expropiación por medio de anuncio no Boletín Oficial da Provincia e na sede electrónica da Deputación, nun dos diarios de maior circulación da provincia e no taboleiro de edictos do Concello onde radican os bens para expropiar, polo prazo de quince días hábiles, co fin de que as persoas interesadas poidan formular alegacións sobre a procedencia da ocupación ou disposición dos bens e sobre o seu estado material ou legal. De non producirse alegacións entenderase definitivamente aprobada. Quinto.- Notificar individualmente ás persoas propietarias/titulares catastrais das parcelas obxecto de expropiación. En cumprimento do citado acordo plenario sométense a información pública o proxecto e a relación de bens e dereitos afectados pola expropiación polo prazo de vinte (20) e quince (15) días hábiles, respectivamente, contados a partir da última das publicacións, para que todas as persoas ou entidades interesadas e as titulares dos bens e dereitos afectados, poidan formular por escrito #ante a Deputación as alegacións que consideren oportunas. Poderá consultarse o proxecto e o anexo de expropiacións nas dependencias do Servizo de Infraestruturas e Vías Provinciais da Deputación Provincial de Pontevedra e na sede electrónica da Deputación de Pontevedra (www.sede. depo. gal). Esta publicación servirá de notificación para os interesados descoñecidos ou de ignorado domicilio conforme ao disposto no artigo 44 Lei 39/2015, do 1 de outubro, do procedemento administrativo común das administracións públicas. Con todo, convocarase aos interesados ao acto de levantamento das actas previas, mediante citación individual. A relación de parcelas e bens afectados son os enumerados a continuación: Documento datado e asinado dixitalmente á marxe.
EXPOSICIÓN PÚBLICA DA APROBACIÓN PROVISIONAL DA MODIFICACIÓN DA ORDENANZA FISCAL MUNICIPAL REGULADORA DO IMPOSTO SOBRE O INCREMENTO DE VALOR DOS TERREOS DE NATUREZA URBANA
ADMINISTRACIÓN LOCAL — Municipal — Guarda, A (Ordenanzas e Regulamentos, 21/03/2022)

Por acordo do Pleno do concello de A Guarda, en sesión extraordinaria de data 11.03.2022, procedeuse á aprobación provisional da modificación da ordenanza fiscal municipal reguladora do imposto sobre o incremento de valor dos terreos de natureza urbana. De conformidade co artigo 17 do Real Decreto Lexislativo 2/2004 polo que se aproba o texto refundido da Lei Reguladora das Facendas Locais, sométese dito acordo a exposición pública polo prazo de 30 días hábiles, a contar dende o día seguinte á inserción deste anuncio no BOPPO para que poida ser examinada polos interesados a fin de presentar as reclamacións que se estimen oportunas durante dito prazo de exposición. Durante este prazo poderá ser examinado por calquera interesado no taboleiro de anuncios municipal. Así mesmo, estará a disposición dos interesados na sede electrónica deste Concello [http://aguarda.sedelectronica. gal]. Finalizado o período de exposición pública sen que se presentaran reclamacións, entenderase definitivamente adoptado este acordo provisional, sen necesidade de novo acordo plenario, tal e como sinala o artigo 17.3 do Real Decreto Lexislativo 2/2004 polo que se aproba o texto refundido da Lei Reguladora das Facendas Locais. O Alcalde Antonio Lomba Baz Documento asinado dixitalmente
ACORDO ADOPTADO POLO PLENO EN SESIÓN EXTRAORDINARIA O DÍA 9.11.2022
ADMINISTRACIÓN LOCAL — Municipal — Vigo (Outros documentos, notificacións e informacións públicas, 07/12/2022)

De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo do acordo adoptado na sesión plenaria deste Concello que tivo lugar o día 9.11.2022. UNICO.- Aprobación inicial da Modificación orzamentaria nº 75-75A/2022. Crédito extraordinario e suplemento de crédito financiado con remanente líquido de Tesourería para gastos xerais. Liquidación orzamentaria 2021. Expte.77/142 (Expte. Pleno 3604/1101). JRB/am Sinatura dixital Silvia Guadalupe Slami Mici
EXPOSICIÓN PÚBLICA DA APROBACIÓN PROVISIONAL DA MODIFICACIÓN DA ORDENANZA FISCAL DAS TAXAS POLA PRESTACIÓN DO SERVIZO DAS ESCOLAS DE PRIMEIRA ETAPA DE EDUCACIÓN INFANTIL
ADMINISTRACIÓN LOCAL — Municipal — Vigo (Ordenanzas e Regulamentos, 08/07/2022)

O Pleno do Excmo. Concello de Vigo, celebrado en sesión do 29 de xuño de 2022, adoptou, entre outros, o seguinte acordo de aprobación provisional: - Modificación Ordenanza Fiscal reguladora das Taxas pola prestación do servizo das Escolas de primeira etapa de educación infantil (23). Expte.2887/500 Os interesados poderán examinar os expedientes na Sede Electrónica no seguinte enlace: https://sede.vigo.org/expedientes/taboleiro/exposicion.jsp? id=0 ou presencialmente solicitando cita previa ao Servizo de Xestión Tributaria, durante o prazo de 30 días hábiles. Nese mesmo prazo, poderán presentar, no seu caso, as reclamacións que estimen oportunas de conformidade co artigo 17.1 do RDL 2/2004, de 5 de marzo, polo que se aproba o Texto refundido da Lei reguladora das facendas locais. Vigo, xuño 2022 Asina: O Concelleiro Delegado de Orzamentos e Facenda.
CONCESIÓN DE SUBVENCIÓNS, EN CONCORRENCIA COMPETITIVA, PARA ACTIVIDADES DE CARÁCTER TURÍSTICO DURANTE O ANO 2022
ADMINISTRACIÓN LOCAL — Provincial — Deputación Provincial (Subvencións e axudas, 04/08/2022)

2.—Desestimar ou ter por desistidas as seguintes solicitudes: O que se fai público para coñecemento e efectos das persoas interesadas, coa salvidade que establece o art.206 do RD 2568/86, de 28 de novembro. Asinado dixitalmente na data que figura á marxe. Contra este acordo que pon fin á vía administrativa poderá interpoñer recurso potestativo de reposición perante o mesmo órgano que o ditou, no prazo de un mes a partir do día seguinte ao desta publicación (artigos 112 e 124 da Lei 39/2015, de 1 de outubro, de Procedemento Administrativo Común das Administracións Públicas), ou ben, directamente recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa, e todo iso no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente e sexa conforme a Dereito.
DELEGACIÓN DE COMPETENCIAS PLENARIAS NO ALCALDE
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 29/03/2022)

De conformidade co previsto no artigo 51.2 Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais (ROF), faixe público que o Pleno do Concello de Gondomar, en sesión que tivo lugar en data 3 de febreiro de 2021, acordou delegar no Sr. alcalde as competencias que lle corresponden ao Pleno en virtude da disposición adicional segunda da Lei 9/2017 de CSP para a contratación da obra de execución do proxecto para a mellora da eficiencia enerxética no Centro de Desenvolvemento Local. En Gondomar O alcalde Juan Francisco Ferreira González
CONCESIÓN DE AXUDAS A SECTORES AFECTADOS POLA SITUACIÓN PANDÉMICA DO CONCELLO DE CRECENTE
ADMINISTRACIÓN LOCAL — Municipal — Crecente (Subvencións e axudas, 16/02/2022)

A Alcaldía do Concello de Crecente, en data 22 de novembro do 2021 e avocadas as competencias da Xunta de Goberno Local, acordou outorgar AXUDAS A SECTORES AFECTADOS POLA SITUACIÓN PANDÉMICA DO CONCELLO DE CRECENTE ás seguintes beneficiarias polas cantidades que se indican: Contra o presente acordo que pon fin á vía administrativa, interporase recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia con sede en A Coruña, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa.
DELEGACIÓN DE MATRIMONIO
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 25/08/2022)

De conformidade co disposto no Art.51 do Código Civil, nos artigos 21.3 e 23.4 da Lei 7/1985, de 2 de abril, reguladora das bases do réxime local, nos artigos 44 e 47 do Regulamento de organización, funcionamento e réxime xurídico das Corporacións Locais aprobado polo Real Decreto 2568/1986, de 28 de novembro, no artigo 61.3 da Lei 5/97, de 22 de xullo, de Administración Local de Galicia e demais normativa concordante, RESOLVO: 1.- Delegar a favor de AITOR CARLOS OSMANI OPRISIU, Teniente-Alcalde do Concello de Cerdedo-Cotobade, a atribución para autorizar a celebración dun matrimonio o dia 19 de agosto de 2022, as 12:00 horas, no salón de plenos da Casa Consistorial do Concello de Cerdedo-Cotobade.2.- Publicar esta Resolución no Boletín Oficial da Provincia.3.- Comunicar a Jesus Victor Miguel Sebastian Bertua Legal a presente resolución para o seu coñecemento e efectos. O Alcalde Jorge Cubela López
DECRETO 2022-1460–DELEGACIÓN DA ALCALDÍA NO CONCELLEIRO D. LUÍS ARAGUNDE ARAGUNDE PARA CELEBRACIÓN DE MATRIMONIO CIVIL (EXP.4452/2022)
ADMINISTRACIÓN LOCAL — Municipal — Cambados (Outros documentos, notificacións e informacións públicas, 31/10/2022)

Debendo celebrarse voda civil, o día 29 de outubro, ás 13’00 horas, polos contraentes D. MODESTO RAMON RUFANGES HAIDOUR. (DNI 35476701Y) e ROBERT JAVIER PLANTE SANTES. (DNI 35487386L), e toda vez que o artigo 51 do Código Civil, en concordancia co artigo 43 do Real Decreto 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, establece, o primeiro, a competencia para autorizar matrimonios civís do Alcalde, ou Concelleiro en quen delegue, e o segundo a atribución da Alcaldía de dispoñer delegacións especiais para cometidos específicos en calquera Concelleiro, anque non pertenza á Xunta de Goberno Local, é polo que, en base ó exposto, pola presente teño a ben, 1º.- Delegar no Concelleiro da Corporación de Cambados, D. MARIUSZ ANDRZEJ JIMOH FAWZI, para que o día 29 de outubro do ano 2.022, actúe, por delegación desta Alcaldía, na voda civil a celebrar nesta Casa Consistorial, ás 13’00 horas, entre os contraentes D. MODESTO RAMON RUFANGES HAIDOUR. (DNI 35476701Y) e ROBERT JAVIER PLANTE SANTES. (DNI 35487386L); e, 2º.- Que da presente Resolución se dea conta ao Sr. Concelleiro-Delegado e aos contraentes, para o seu coñecemento e oportunos efectos, remitíndose asimismo copia da presente Resolución, xunto co testemuño da realización da voda ó Sr. Xuiz-Encargado do Rexistro Civil de Cambados, para o seu coñecemento e efectos procedentes.3º.- A presente resolución terá efectos dende o momento da súa sinatura, sen prexuízo da súa publicación no BOPPO. DOCUMENTO ASINADO ELECTRÓNICAMENTE
APROBACIÓN MODIFICACIÓN DE CRÉDITO
ADMINISTRACIÓN LOCAL — Municipal — Tomiño (Presupostos e cadros de persoal, 13/06/2022)

Aprobado definitivamente o expediente de modificación de créditos nº 03/22 consistente nun Crédito Extraordinario e Suplemento de Crédito financiado con Remanente Líquido de Tesourería para Gastos Xerais, cumprindo o establecido no artigo 169.3 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, faise público que, despois do devandito expediente, o resume por capítulos do orzamento de gastos e ingresos queda do seguinte modo: Contra a devandita aprobación, poderán os interesados interpor, se así o estiman, recurso contencioso-administrativo consorte o establecido no artigo 171.1 do Real Decreto Lexislativo 2/2004, de 5 de marzo. A alcaldesa, Sandra González Álvarez. Asinado en Tomiño por sinatura dixital certificada na data que se indica a marxe.
EXPOSICIÓN PÚBLICA E COBRANZA DA TAXA POLO SERVIZO DE CASAS DE BAÑO, DUCHAS, PISCINAS, INSTALACIÓNS DEPORTIVAS E OUTROS SERVIZOS ANÁLOGOS CORRESPONDENTES AO MES DE MAIO 2022.
ADMINISTRACIÓN LOCAL — Municipal — Porriño, O (Recadación, 20/05/2022)

Pola Alcaldía do concello do Porriño aprobouse en data 29 de ABRIL de 2022 o decreto número 2022-1018 cuxa parte resolutiva di: “PRIMEIRO.- Aprobar a lista cobratoria relativa ás taxas pola prestación polo servizo de casas de baños, duchas, piscinas, instalación deportivas e outros servizos análogos do concello do Porriño correspondente ao mes de MAIO de acordo coa citada ordenanza fiscal e a información aportada pola empresa adxudicataria do servizo. SEGUNDO.- Notificar esta resolución colectivamente mediante a publicación de anuncio no Boletín Oficial da Provincia, así como a través de edicto no taboleiro municipal polo prazo dun mes. Este anuncio terá carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. Durante o prazo dun mes, a partir do día seguinte ao da publicación do anuncio no boletín oficial da provincia, os interesados poderán examinar o padrón e interpor recurso de reposición no prazo dun mes a contar desde o día seguinte ao da finalización do período de exposición pública, previo ao recurso contencioso-administrativo, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais. TERCEIRO.- Establécese como período voluntario de cobranza o período comprendido entre a data de aprobación do citado padrón de taxas e a data en que transcorran dous meses desde o día seguinte ao da publicación do presente anuncio no boletín oficial da provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, xuros e demais conceptos que correspondan, de acordo co disposto na Lei 58/2003 Xeral Tributaria.” Así o manda e asina dixitalmente no Porriño na data indicada á marxe.